পাহাড়ে ঘুরতে গিয়ে পা পিছলে খাদে! ছেলের মৃত্যুতে শোকস্তব্ধ হরিহরপাড়া

মুর্শিদাবাদ: ছুটিতে পাহাড়ে ঘুরতে গিয়েছিল ১৭ বছরের এক যুবক। আর সেখানেই পা পিছলে পাহাড় (Mountain) থেকে পড়ে গিয়ে মৃত্যু হয় তার। শোকের ছায়া পরিবার জুড়ে। নাবালকের অপমৃত্যুতে শোকস্তব্ধ মুর্শিদাবাদের (Murshidabad) হরিহর পাড়ার রমনা মাঝপাড়া এলাকা। মৃত কিশোরের নাম আলাহিম শেখ। যুবকের বাড়ি মুর্শিদাবাদের (Murshidabad) মাঝপাড়ায়।

স্থানীয়দের দাবি, পরিবারের অভাব মেটাতে চার মাস আগে যুবক শিলিগুড়িতে (Siliguri) কাজে গিয়েছিলেন। সঙ্গে ছিল আরো কুড়ি জন বাসিন্দা। জলের ট্যাঙ্কে কাজ করত সে। আর সেখান থেকেই শনিবার ছুটির দিন শিলিগুড়িতে পাহাড়ি এলাকায় বাকি সঙ্গীতের সঙ্গে ঘুরতে গিয়েছিল আলাহিম। পাহাড় থেকে ফেরার সময় পা পিছলে পড়ে যায় ওই কিশোর। তড়িঘড়ি তাকে উদ্ধার করে গুরুতর জখম অবস্থায় নিয়ে যাওয়া হয় হাসপাতালে। কিন্তু শেষ রক্ষা হয়নি। হাসপাতালে নিয়ে যাওয়ার পরেই যুবককে মৃত বলে ঘোষণা করা হয়।

আরও পড়ুন: বাংলাদেশ থেকে ফেরত ৯৫ জন বন্দি মৎস্যজীবীদের সঙ্গে দেখা করবেন মুখ্যমন্ত্রী

১৭ বছরের কিশোরের মর্মান্তিক মৃত্যুতে শোকস্তব্ধ রমনা মাঝপাড়া এলাকা। বাড়ির লোকজন আপাতত ছেলের দেহ ফেরার অপেক্ষা করছেন।

দেখুন অন্য খবর